རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་འཕགས་མ་ནོར་རྒྱུན་མའི་བསྒོམ་བཟླས་ཉམས་སུ་བླང་བར་བགྱིའོ། །ལན་གསུམ་
གྱིས་སེམས་བསྐྱེད། རང་སྐད་ཅིག་གིས་ལྷ་མོ་ནོར་རྒྱུན་མར་གསལ་བའི་ཐུགས་ཀར་པདྨ་དང་ཟླ་བའི་སྟེང་དུ་བཾ་ཡིག་གསེར་བཙོ་མའི་མདོག་ཅན། དེ་ལས་འོད་ཟེར་འཕྲོས་པས་ལྷ་མོ་ནོར་རྒྱུན་མ་ལ་སངས་རྒྱས་དང་བྱང་ཆབ་སེམས་དཔའི་ཚོགས་ཀྱིས་
བསྐོར་བ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ ཨོྃ་བ་སུ་དྷཱ་རཱ་ས་པ་རི་ཝཱ་ར་ཨཉྙཾ་ནས། ཤལྔ་པྲ་ཏཱིཙྪ་སྭཱ་ཧཱའི་བར་གྱིས་མཆོད། དཀོན་མཆོག་གསུམ་ལ་བདག་སྐྱབས་མཆི་སོགས་ལན་གསུམ་གྱིས་རྒྱུད་སྦྱངས། སེམས་ཅན་ཐམས་ཅད་བདེ་བ་དང་
སོགས་ཚད་མེད་བཞི་བསྒོམས་པས་བསོད་ནམས་ཀྱི་ཚོགས་བསག ཨོཾ་སྭ་བྷཱ་ཝ་སོགས་ཀྱིས་གཟུང་འཛིན་གྱི་སྣང་བ་ཐམས་ཅད་སྟོང་པར་སྦྱངས་ཏེ་ཡེ་ཤེས་ཀྱི་ཚོགས་ལ་མཉམ་པར་གཞག སྟོང་པའི་ངང་ལས་པཾ་ལས་སྣ་ཚོགས་པདྨ་དང་ཨ་ལས་ཟླ་
བའི་དཀྱིལ་འཁོར་གྱི་སྟེང་དུ་བཾ་ཡིག་གསེར་བཙོ་མའི་མདོག་ཅན། དེ་ལས་དཽད་ཟེར་འཕྲོས། འཕགས་པ་མཆོད། སེམས་ཅན་ཐམས་ཅད་དབུལ་ཕོངས་ཀྱི་སྡུག་བསྔལ་བསལ་ཏེ། དཔལ་འབྱོར་གྱི་བདེ་བས་ཚིམ་པའི་གོ་འཕང་ལ་བཀོད། མཆོད་
སྐབ་ཐབས་”

5
ان
།ཡུལ་རྣམས་ཀྱི་བྱིན་རླབས་དང་། བརྟན་གཡོའི་དྭངས་བཅུད་མ་ལུས་པ་ཚུར་འདུས་ཡོངས་སུ་གྱུར་པ་ལས་རང་ཉིད་ལྷ་མོ་ནོར་རྒྱུན་མ་སྐུ་མདོག་སེར་མོ་ཞལ་གཅིག་ཕྱག་གཉིས་མ་གཡས་མཆོག་སྦྱིན་གྱི་ཕྱག་རྒྱ་
དང་༑ གཡོན་འབྲས་ཀྱི་སྙེ་མ་དང་རིན་པོ་ཆེ་སྣ་ཚོགས་པའི་ཆར་འབེབས་བཞིན་པའི་གཏེར་ཆེན་པོའི་བུམ་པ་བཟང་པོ་བསྣམས་པ། དར་སྔོན་པོའི་ཤ་འགག དཀར་པོའི་སྟོད་གཡོགས། ཁ་དོག་སྣ་ཚོགས་པའི་སྨད་གཡོགས་རྣམས་དང་ནོར་བུ་རིན་པོ་
ཆེའི་རྒྱན་ཐམས་ཅད༵་ཀྱིས་བརྒྱན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་ཤིང་། ཛམྦྷ་ལ་དང་དཔལ་ཆེན་མོ་སོགས་མཛའ་བའི་སྐྱེ་འགྲོ་ཡིད་འཕྲོག་པའི་ཚོགས་ཀྱིས་ཡོངས་སུ་བསྐོར་བ། དེའི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་
པོ༑ ཐུགས་ཀར་ཧཱུྃ་སྔོན་པོ། ཐུགས་ཀའི་དབུས་སུ་ཟླ་བ་ལ་གནས་པའི་བཾ་ཡིག་སེར་པོ། དེ་ལས་འོད་ཟེར་འཕྲོས་པས་ལྷ་མོ་ནོར་རྒྱུན་མ་ལ་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་གནོད་སྦྱིན་ནོར་ལྷའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་
ཛཿ ས་ཡེ་ཤེས་པ་སྤྱན་དྲངས། ཛཿཧཱུྃ་བཾ་ཧོཿས་གཉིས་སུ་མེད་པར་ཐིམ་པའི་མོས་པ་བྱ། སླར་ཡང་ཐུགས་ཀའི་ས་བོན་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿ དེ་བཞིན་གཤེགས་པ་ཐམས་ཅད་ཀྱིས་
བདག་ལ་མངོན་པར་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས་དབང་གི་ལྷ་རྣམས་ཀྱིས་ཨོཾ་བཛྲཱི་བྷ་ཝ་ཨ་བྷི་ཥིཉྩཧཱུྃ། ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་། དྲི་མ་དག ཆུ་ལྷག་མ་ཡར་ལུད་པ་ལས་
287

སྒྲུབ་ཐབས་ཀུན་བཏུས་
རིན་ཆེན་འབྱུང་ལྡན་གྱིས་དབུར་བརྒྱན་པར་བསམ། ལྷ་སྐུའི་གསལ་སྣང་ལ་ཡུན་རིང་དུ་སེམས་གཟུང་། དེས་སྐྱོ་ན་བཟླས་པ་བྱ་བ་ནི། རང་གི་ཐུགས་ཀར་ས་བོན་གྱི་མཐར་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས། འཕགས་པ་
མཆོད༑ སེམས་ཅན་ཐམས་ཅད་ལ་དབུལ་ཕོངས་ཀྱི་སྡུག་བསྔལ་བསལ་ཏེ་འདོད་རྒུའི་འབྱོར་པ་ཕུན་སུམ་ཚོགས་པ་དང་ལྡན་པར་བྱས། མཆོད་ཡུལ་རྣམས་ཀྱི་ཐུགས་རྗེའི་བྱིན་རླབས་ནུས་མཐུ་ཐམས་ཅད་དང་། བརྟན་གཡོའི་དཔལ་འབྱོར་དྭངས་བཅུད་
མ་ལུས་པ་འོད་ཟེར་གྱི་རྣམ་པར་བསྡུས་ཏེ་སྙིང་གའི་ས་བོན་སྔགས་ཕྲེང་དང་བཅས་པ་ལ་ཐིམ་པས་དངོས་གྲུབ་ཐམས་ཅད་ཐོབ་པར་བསམས་ལ། ཨོཾ་ཤྲཱི་བ་སུ་ནི་དྷཱ་ན་ཀྵེ་ཏྲེ་སྭཱ་ཧཱ། ཞེས་ཡི་གེ་བཅུ་གཅིག་པའི་སྔགས་མྱུར་བ་དང་བུལ་བ་ལ་སོགས་པའི་སྐྱོན་
སྤངས་ཏེ་རྩེ་གཅིག་པའི་ཡིད་ཀྱིས་བཟླ། ཐུན་བསྡུ་བའི་ཚེ་ཐལ་མོ་སྦྱར་ཏེ། བཅོམ་ལྡན་འདས་མས་བདག་དང་སེམས་ཅན་ཐམས་ཅད་ལ་ཆོས་མཐུན་གྱི་འབྱོར་པ་ཟད་མི་ཤེས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་འདོད་པའི་དོན་ལ་གསོལ་
བ་གདབ། ཐུགས་ཀ་ནས་འོད་ཟེར་འཕྲོས་པས་འཁོར་དང་གདན་འོད་ཟེར་གྱི་རྣམ་པར་གྱུར་ཏེ་རང་ལ་ཐིམ། རང་གི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ་ཞེས་བརྗོད་ཅིང་བསམས་ལ་གནས་གསུམ་
བསྲུང་༑ དགེ་བ་འདི་ཡིས་མྱུར་དུ་བདག །ནོར་རྒྱུན་ལྷ་མོ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག །ཅེས་དང་། འབད་དང་རྩོལ་བས་མ་གོས་པ་ཞེས་སོགས་བསྔོ་སྨོན་ཤིས་བརྗོད་ཀྱིས་མཚམས་སྦྱར་ཏེ་སྤྱོད་
288

།ལམ་ལ་འཇུག་པར་བྱའོ། །གཉིས་པ་ནི། དབེན་ཞིང་ཡིད་དང་རྗེས་སུ་མཐུན་པའི་བསམ་གཏན་གྱི་ཁང་བུར་ཕྱག་དར་ལེགས་པར་བྱ། འབྱོར་ནའདི་ཉིད་ཀྱི་སྐུ་བརྙན་བྲིས་འབུར་གང་རིགས་བཤམ། གང་ལྟར་ཡང་འབུལ་
གཏོར་དཀར་ཟླུམ་ཤིང་ཏོག་དང་དཀར་གསུམ་སོགས་ཟས་སྣ་གཙང་མས་གཏམས་པ་དང་། ཆུ་གཉིས་སྔོན་འགྲོའི་ཉེར་སྤྱོད། རང་གི་མདུན་དུ་རྡོར་དྲིལ་གྱིས་མཚོན་དགོས་པའི་ཡོ་བྱད་རྣམས་བཀོད་མཛེས་སུ་བསྟར། ཁྲུས་དང་གཙང་སྦྲའི་ཀུན་སྤྱོད་ལ་
གནས་པས་མཚམས་དམ་པར་བཅད་ལ་ཐུན་བཞི་ལ་སོགས་པར་མངོན་རྟོགས་ཇི་སྐད་བཤད་པ་བཞིན་བསྒོམ། སྔགས་འབུམ་ཕྲག་བཅུ་གཅིག་ཁ་སྐོང་ཁྲི་ཕྲག་བཅུ་གཅིག་སོགས་བཟླ། སྤྲོ་ཞིང་ནུས་ན་དེ་ཉིད་བཞི་འགྱུར་རམ་བརྒྱད་འགྱུར་དུ་བཟླ་བར་
བཤད་པས། འབུམ་ཕྲག་བཞི་བཅུ་རྩ་བཞི་འམ། བརྒྱུད་ཅུ་རྩ་བརྒྱད་ཁ་སྐོང་དང་བཅས་པ་བཟླ་བ་ནི་བསྙེན་སྒྲུབ་ཆབ་ཅིག་པ་ཡིན། ཐུན་གཉིས་སམ་སྔ་ཐུན་གྱི་མཇུག་ཏུ་གཏོར་མ་དབུལ་བར་བྱ་སྟེ། གདན་འོད་ཟེར་གྱི་རྣམ་པར་གྱུར་ཏེ་རང་ལ་ཐིམ་ཞེས་
པའི་རྗེས་སུ། གཏོར་མར་ཆབ་བྲན་ཏེ། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་
པོར་གྱུར། ཨོཾ་ཨཱཿཧཱུྃ་གསུམ་གྱིས་བརླབ། གཏོར་མགྲོན་ནི་རྒྱས་པར་སྤྲོ་ན། མདུན་གྱི་ནམ་མཁར་པཾ་ལས་སྣ་ཚོགས་པདྨ་སོགས་ནས། རིན་ཆེན་འབྱུང་ལྡན་གྱིས་དབུར་བརྒྱན་ཞེས་པའི་བར་བདག་བསྐྱེད་ལྟར་ལ། རང་ཉིད་ཅེས་པའི་ཚིག་དོར་
289

ཞིང་༑ འདི་ལ་མངོན་པར་དབང་བསྐུར་བ་ཞེས་བསྒྱུར། མི་ནུས་ན། རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས་ལྷ་མོ་ནོར་རྒྱུན་མ་ལ་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་གནོད་སྦྱིན་ནོར་ལྷའི་ཚོགས་ཀྱིས་བསྐོར་བ་མདུན་གྱི་
ནམ་མཁར་ཨོཾ་བཛྲ་ས་མཱ་ཛཿས་སྤྱན་དྲངས། ཨོཾ་པདྨ་ཀ་མ་ལཱ་ཡ་སྟཱཾ་གྱིས་གདན་དབུལ། གང་ལྟར་ཡང་སྔགས་ཀྱི་མཐར་ཨ་ཀཱ་རོ་བཏགས་པ་ལན་གསུམ་གྱིས་གཏོར་མ་དབུལ། ཨྃ་ཤྲྰི་བ་སུ་དྷཱ་རཱ་ས་པ་རི་ཝཱ་ར་ཨཧཱུྃ་པྲ་ཏཱིཙྪ་སྭཱ་ཧཱ་ནས་ཤཔྟའི་བར་སྦྱར་
བས་མཆོད། ཕུན་ཚོགས་དགེ་ལེགས་ཀུན་འབྱུང་བཅོམ་ལྡན་མ། །དཔལ་དང་འབྱོར་པའི་དབང་ཕྱུག་ནོར་རྒྱུན་མ། །ཡིད་ལ་རེ་བའི་བཀྲ་ཤིས་སྩོལ་མཛད་མ། །བསམ་འཕེལ་དཀྱིལ་འཁོར་དབང་ཕྱུག་མ་ལ་འདུད། །ཅེས་བསྟོད། བཅོམ་ལྡན་འདས་
མས་བདག་དང་སེམས་ཅན་ཐམས་ཅད་ལ་ཆོས་དང་མཐུན་པའི་འབྱོར་པ་ཟད་མི་ཤེས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་གསོལ་བ་གདབ། ཡི་གེ་བརྒྱ་པ་ལན་གསུམ་གྱི་མཐར། མ་འབྱོར་པ་དང་སོགས་ཀྱིས་ནོངས་པ་བཟོད་པར་
གསོལ༑ རྟེན་ཡོད་ན་འདིར་ནི་གཟུགས་དང་སོགས་བརྟན་བཞུགས་དང་། མེད་ན། ཨྃ་ཁྱེད་ཀྱིས་སོགས་ཡེ་ཤེས་པ་གཤེགས། དམ་ཚིག་པ་རང་ལ་ཐིམ་པར་བསམ། གནས་གསུམ་བསྲུང་བ་དང་བསྔོ་སྨོན་བཀྲ་ཤིས་གོང་ལྟར་བྱ། ཐུན་མཚམས་
རྣམས་སུ་ནོར་རྒྱུན་མའི་གཟུངས་ཀློག་པ་དང་། མཆོད་སྦྱིན་སོགས་ཚོགས་སྒོ་དུ་མ་ནས་བསག གཞན་མཚམས་ཀྱི་སྤང་བླང་སྤྱི་ལྟར་ཤེས་པར་བྱས་ལ་ཉམས་སུ་བླངས་ཤིང་། གྲུབ་ན་ཁ་སྐོང་གི་དོན་དུ་ཞི་བའི་སྦྱིན་སྲེག་ཀྱང་བྱའོ། །གཉིས་པ་རྗེས་
སྒྲུབ་ཐབས་ཀུན་བཏུས་

ज
།གནང་ལ་གསུམ། སྦྱོར་བ། དངོས་གཞི། རྗེས་སོ། །དང་པོ་ནི། སྟེགས་བུའི་དབུས་སུ་མཛཱིའི་ཁར་མཎྜ་ལར་དྲི་བཟང་གི་ཐིག་ལེ་བྱས་ལ་མེ་ཏོག་གི་ཚོམ་བུ་གཅིག་དགོད། དེའི་མདུན་དུ་འབུལ་གཏོར་དང་། བྱང་ཤར་
ནས་བརྩམས་ཏེ་མཚམས་འཛིན་མེ་ཏོག་དང་ཆུ་གཉིས་སྔོན་འགྲོའི་ཉེར་སྤྱོད་གཡས་སྐོར་དུ་བཤམ། གཞན་ཡང་དགོས་པའི་ཡོ་བྱད་རྣམས་འདུ་བྱ། མཆོད་པ་རྣམས། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་
ལས་བྱུང་ཁའི་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག བདུག་སྤོས། མར་མེ། དྲི་ཆབ། ཞལ་ཟས། རོལ་མོ་རྣམས་དྭངས་ཤིང་
ཐོགས་པ་མེད་པ་ནམ་མཁའི་མཐའ་ཀླུས་པར་གྱུར། ཨོྃ་བཛྲ་ཨརྦྷ་ཨཱཿཧཱུྃ་ནས། ཤདྡ་ཨཱཿཧཱུྃ་གི་བར་གྱིས་བརླབ། དྷརྨཱ་ར་ཎི་ཏ་ལན་གསུམ་གྱིས་བྱིན་དབབ། སྐྱབས་འགྲོ་ནས་བཟུང་བཟླས་པའི་རྗེས་ཀྱི་གསོལ་བ་འདེབས་པ་བདག་བསྐྱེད་གོང་ལྟར་
བྱ༑ ཚོམ་བུ་བསང་སྦྱངས། སྟོང་པའི་ངང་ལས་པཾ་ལས་སོགས་ནས། དབུར་བརྒྱན་ཞེས་པའི་བར་བདག་བསྐྱེད་ལྟར་ལ། རང་ཉིད་ཅེས་པའི་ཚིག་དོར། བདག་ལ་མངོན་པར་དབང་བསྐུར་བ་ཞེས་པའི་ཚབ་ཏུ་འདི་ལ་ཞེས་བསྒྱུར། མཆོད་པ་བྱིན་
གྱིས་བརླབས་ལ། ༀ་ཤྲཱི་བ་སུ་དྷཱ་རཱ་ས་པ་རི་ཝཱ་ར་ཨཉྙཾ་པྲ་ཏཱིཙྪ་སྭ་ཧཱ་ནས། ཤཔྟའི་བར་སྦྱར་བས་མཆོད། ཕུན་ཚོགས་དགེ་ལེགས་ཀུན་འབྱུང་སོགས་ཀྱིས་བསྟོད། གཏོར་མ་བསང་སྦྱངས་བྱིན་གྱིས་བརླབ་པ་གོང་ལྟར་དང་། སྔགས་མཐར་ཨ་ཀཱ་རོ་
291

བཏགས་པ་གསུམ་གྱིས་དབུལ། མཆོད་བསྟོད་གསོལ་བ་གདབ། མདུན་བསྐྱེད་ཀྱི་ཐུགས་རྒྱུད་བསྐུལ་བར་དམིགས་ལ་བཟླས་པ་ཅུང་ཟད་བྱའོ། །གཉིས་པ་ནི། སློབ་མ་རྣམས་ཁྲུས་བྱས་གྲལ་དུ་འཁོད་པར་མེ་ཏོག་བཀྱེ་བསྡུ་གྲུབ་རྗེས་སེམས་བསྐྱེད་
གསལ་བཏབ་ནས། དེ་ལ་སློབ་དཔོན་དབྱིག་གཉེན་གྱིས། ཚེ་རིང་དེ་བཞིན་ནད་མེད་དང་། །གཟུགས་དང་སྐལ་བ་བཟང་དང་རིགས། །ནོར་དང་ཤེས་རབ་དག་དང་བདུན། །ཡོན་ཏན་བདུན་ཅེས་ཐུབ་པས་གསུངས། །ཞེས་མཐོ་རིས་ཀྱི་འབྱོར་པའི་
མཐར་ཐུག་པ་ཡོན་ཏན་བདུན་ཅེས་བསྔགས་པའི་རྒྱན་གཅིག་པུ། ལྷ་ཆོས་དང་མི་ཆོས་མཐའ་དག་གི་མཐུན་རྐྱེན། ཁྱད་པར་དུ་རྒྱལ་བའི་སྲས་ཀྱི་སྤྱོད་པ་མཆོག་ལ་གཞོལ་བ་རྣམས་ཀྱི་བསླབ་བྱ་ཕ་རོལ་ཏུ་ཕྱིན་པ་དྲུག་གི་ཡ་གྱལ་སྦྱིན་པ་རྣམ་པ་གསུམ་དུ་ཕྱེ་
བའི་ནང་གསེས་ཟང་ཟིང་གི་སྦྱིན་པ་དང་། བསྡུ་བའི་དངོས་པོ་བཞིའི་གཞིར་གྱུར་ཅིང་། རྫས་ལས་བྱུང་བའི་བསོད་ནམས་བདུན་གྱི་ཉེར་ལེན་མེེད་དུ་མི་རུང་བ་ནི་ནོར་གྱི་འབྱོར་པ་ཉིད་ཡིན་ལ། དེ་སྒྲུབ་པའི་ཐབས་ཀྱང་རྒྱུའི་ཐེག་པར་དཀོན་མཆོག་ལ་ི
མཆོད་པ་དང་། དབུལ་ཕོངས་ལ་སྦྱིན་པ་གཏོང་བ་སོགས་བགྱིས་ན་རྒྱུ་འབྲས་མི་བསླུ་བའི་ཕྱིར་ལོངས་སྤྱོད་ཁྱད་པར་ཅན་མཐོང་བའི་ཆོས་ལ་འཐོབ་པར་གསུངས་པས་མཚོན་རྒྱ་ཆེ་བའི་ཐབས་ཇི་སྙེད་ཅིག་བསྟན་ཅིང་། དེ་དག་ལས་ཆེས་ཁྱད་པར་
འཕགས་པ་འབྲས་བུ་གསང་སྔགས་རྡོ་རྗེ་ཐེག་པའི་རྒྱུད་སྡེ་རིན་པོ་ཆེ་རྣམས་ནས་གནོད་སྦྱིན་ནོར་ལྷའི་སྒྲུབ་པའི་ཐབས་རབ་འབྱམས་ལ་བརྟེན་ནས་གནས་སྐབས་སུ་ཆོས་མཐུན་གྱི་འབྱོར་པ་ནམ་མཁའི་མཛོད་ལ་མངའ་བསྒྱུར་བས་བསྟན་པ་དང་། སེམས་
སྒྲུབ་ཐབས་ཀུན་བཏུས་

293
আ
།ཅན་གྱི་ཕན་བདེ་མཐའ་ཡས་པ་སྒྲུབ་པ་དང་། མཐར་ཐུག་འགྲོ་བའི་རེ་འདོད་ཡིད་བཞིན་དུ་སྐོང་བའི་ཐམས་ཅད་མཁྱེན་པའི་གོ་འཕང་དཀའ་བ་མེད་པར་སྒྲུབ་པའི་ཐབས་ཟབ་མོ་རྨད་དུ་བྱུང་བ་བསམ་གྱིས་མི་ཁྱབ་པ་ཞིག་
གསུངས་པ་ལས། རྣམ་སྣང་སྒྱུ་འཕྲུལ་དྲ་བའི་རྒྱུད་ཆེན་པོར། ནོར་གྱི་བློ་གྲོས་ཆེན་པོ་འདི། །དེ་ལྟར་སྔགས་པས་བསྒོམ་ན་དེས། །དཔག་ཚད་བདུན་ནི་རྒྱས་པར་ཡང་། །ནོར་གྱི་ཆར་གྱིས་ཁྱབ་པར་མཛོད། །ཅེས་དང་། བཅོམ་ལྡན་ནོར་རྒྱུན་ཞེས
བྱ་བའི། །མཚན་ནི་མི་མཆོག་སྒྲོགས་བགྱིད་ན། །དེ་ལ་ནོར་གྱི་རྒྱུན་འབེབས་ཤིང་། །ནོར་ཆེན་དང་ནི་ལྡན་པར་བགྱི། །ཞེས་སྐུའི་སྣང་བརྙན་བསྒོམ་པ་དང་། མཚན་འཛིན་པ་ཙམ་ལའང་འདོད་རྒུའི་དབྱིག་གི་ཆར་ཆེན་པོ་འབེབས་པར་བསྔགས་པའི་
བཅོམ་ལྡན་འདས་མ་ནོར་རྒྱུན་མ་ལ་རྒྱུད་སྡེ་ཆེན་པོ་བཞི་ནས་དཀྱིལ་འཁོར་གྱི་གཙོ་མོ་དང་། འཁོར་གྱི་ཚུལ་དུ་བསྟན་པའི་སྒྲུབ་ཐབས་མང་དུ་གསུངས་པ་ལས། འདིར་ནི་འཕགས་པ་མཁའ་འགྲོ་མ་རྡོ་རྗེ་གུར་གྱི་རྒྱུད་ལས། བཾ་གྱི་ཡི་གེ་ལས་བྱུང་བ། །
ནོར་འཛིན་ཤིན་ཏུ་ཁ་དོག་སེེར། །ལག་པ་མཆོག་སྦྱིན་འབྲས་སྙེ་མ། །རྡོ་རྗེ་སྐྱིལ་ཀྲུང་སྦྱོར་བ་ལས། །ཡན་ལག་རིན་ཆེན་འབྱུང་གནས་བརྒྱན། །སྤྱན་ནི་ཤིན་ཏུ་སྒེག་པ་ནི། །གནོད་སྦྱིན་རྒྱལ་མོ་བསྒོམ་པར་བྱ། །ནོར་གྱི་བདག་མོ་ངེས་པར་འགྲུབ། །
ཅེས་གསུངས་པ་སོགས་ལ་བརྟེན་ནས། པཎ་གྲུབ་དབང་པོ་རྡོ་རྗེ་གདན་པས་ལེགས་པར་བཀྲལ་ཞིང་རྗེ་བཙུན་ས་སྐྱ་པ་ཡབ་སྲས་ལ་བཀའ་བབས་པའི་འཕགས་མ་ནོར་རྒྱུན་མ་སེར་མོའི་རྗེས་སུ་གནང་བ་ཟབ་མོ་བསྒྲུབ་པ་ལ་ཞེས་སོགས་ཀྱིས་མཚམས་སྦྱར་
བརྒྱད་
மி

ནས་སློབ་མས་མཎྜལ་དབུལ། དུས་གསུམ་སངས་རྒྱས་ཐམས་ཅད་དང་སོགས་ཀྱིས་གསོལ་བ་གདབ། དཀོན་མཆོག་གསུམ་ལ་སོགས་རྒྱུན་བཤགས་བྱ། དུས་གསུམ་སངས་རྒྱས་ཐམས་ཅད་ཀྱི་ངོ་བོ་བླ་མ་དམ་པས་བདག་ལ་ལྷ་མོ་ནོར་རྒྱུན་མའི་སྐུ
གསུང་ཐུགས་ཀྱི་རྗེས་སུ་གནང་བ་མ་ལུས་པ་སྩལ་དུ་གསོལ། ཞེས་ཐུན་མོང